Број 2398

Датум 05.10.2017.

**ПИТАЊА И ОДГОВОРИ У ПОСТУПКУ ЈАВНЕ НАБАВКЕ УСЛУГА ФИКСНЕ ТЕЛЕФОНИЈЕ 18/2017**

**Питање понуђача везано за јавну набавку мале вредности – Услуга фиксне телефоније 18/2017**

1. Питање понуђача

Poštovani,

U vezi sa pripremom ponude za javnu nabavku usluga fiksne telefonije za potrebe **JKP Stan Novi Sad ,** molimo vas za pojašnjenja i odgovore na pitanja:

1. Sugerišemo Naručiocu da u navedenoj Izjavi ponuđača, obaveznoj da se dostavi uz ponudu, na strani 12. konkursne dokumentacije, gde se precizira izdavanje menice za dobro izvršenje posla, unese izmenu tako što umesto „ procenjene vrednosti javne nabavke“ navede  „ ugovorena vrednost“ s obzirom da Naručilac ne može da traži izdavanje sredstva finansijskog obezbeđenja za dobro izvršenje posla, u iznosu većem od 10% od vrednosti ugovora (bez PDV-a), kao što nalaže član 13. stav 2. Pravilnika o obaveznim elementima konkursne dokumentacije u postupcima javnih nabavki i načinu dokazivanja ispunjenosti uslova.
2. Sugerišemo naručiocu izmenu na strani 12/38 konkursne dokumentacije, gde se precizira izdavanje menice za ozbiljnost ponude ,da umesto „ procenjene vrednosti javne nabavke“ navede „ vrednosti ponude“ s obzirom da Naručilac ne sme da traži izdavanje sredstva finansijskog obezbeđenja za ozbiljnost ponude, u iznosu većem od 10% od vrednosti ponude (bez PDV-a), kao što nalaže član 13. stav 2. Pravilnika o obaveznim elementima konkursne dokumentacije u postupcima javnih nabavki i načinu dokazivanja ispunjenosti uslova.

U skladu sa članom 20. ZJN, molimo vas za potvrdu prijema mail-a.

Srdačan pozdrav,

1. Одговор понуђачу

Усваја се предлог понуђача садржан у питању под тачком 1 за изменом конкурсне документације на **страни 12. која се мења и сада гласи:**

**2.13. ПОДАЦИ О ВРСТИ СРЕДСТВА ФИНАНСИЈСКОГ ОБЕЗБЕЂЕЊА, НАЧИНУ ПОДНОШЕЊА, ВИСИНИ И РОКОВИМА ФИНАНСИЈСКОГ ОБЕЗБЕЂЕЊА ЗА КОЈЕ СЕ НАРУЧИЛАЦ ОПРЕДЕЛИО**

 **Понуђач је обавезан да уз понуду достави:**

 2) - Изјава понуђача да ће уколико његова понуда буде најповољнија , приликом закључења уговора, Наручиоцу доставити средство финансијског обезбеђења за добро извршење посла у виду регистроване бланко соло менице, са потврдом о регистрацији менице и меничним овлашћењем на износ од 10% од **уговорене вредности јавне набавке**. Менично овлашћење на наведени износ важи најмање три дана дуже од истека рока за коначно извршење посла.

1. Одговор понуђачу на питање под тачком 2.

**Наручилац мења конкурсну документацију и неће тражити од понуђача да доставе средство финансијског обезбеђења за озбиљност понуде**.

Обавештавају се понуђачи да ће се изменом променити конкурсна документација на **страни 22. Која сада гласи:**

**ДОКУМЕНТА И ОБРАСЦИ КОЈЕ ЈЕ ОБАВЕЗНО ПРИЛОЖИТИ УЗ ПОНУДУ**

|  |  |  |  |  |
| --- | --- | --- | --- | --- |
| 1. | Образац изјаве o испуњености услова из члана 75 Закона о јавним набавкама  | Исправно попуњен, потписан и оверен образац изјаве који се налази у конкурсној документацији | да | не |
| 2. | Образац понуде са спецификацијом | Исправно попуњен, потписан и оверен образац понуде са спецификацијом  | да | не |
| 3. | Модел уговора | попуњен у складу са понудом, оверен и потписан  | да | не |
| 4. | Образац – Подаци о понуђачу | исправно попуњен, потписан оверен  | да | не |
| 5. | Oбразац структуре цене | Исправно попуњена спецификација у обрасцу понуде представља структуру цене јер садржи све елементе структуре цене  | да | не |
| 6. | Образац – подаци о подизвођачу | Исправно попуњен, потписан и оверен **уколико** понуђач наступа са подизвођачем  | да | не |
| 7. | Образац - подаци о понуђачима у заједничкој понуди | Исправно попуњен, потписан и оверен **уколико** понуђачи наступају заједно при давању понуде | да | не |
| 9. | Изјава понуђача , да ће уколико буде изабран као најповољнији приликом закључења уговора Наручиоцу доставити средство финансијског обезбеђења за добро извршење посла у виду регистроване бланко соло менице(са потврдом о регистрацији менице код НБС) и меничним овлашћењем на износ од 10% од уговорене вредности јавне набавке без обрачунатог ПДВ-а. Менично овлашћење на наведени износ важи најмање три дана дуже од истека рока за коначно извршење посла |  доказ: попуњена потписана и оверена сопствена изјава понуђача на меморандуму понуђача  | да | не |
| 10. | Изјава понуђача под моралном, материјалном и кривичном одговорношћу да је понуду дао независно , без договора са другим понуђачима или заинтересованим лицима  | доказ: Попуњена потписана и оверен образац изјаве који се налази у конкурсној документацији наручиоца  | да | не |
| 11. | Понуђач ће доставити образац трошкова припреме понуда  | Попуњен оверен и потписан образац трошкова припреме понуда  | да | не |

Одговор понуђачу који садржи измене конкурсне документације објавиће се посебно као измене конкурсне документације на порталу јавних набавки са обавештењем о продуженом року доставе понуда.

 Службеник за јавне набавке

 Зоран Ранковић